Propunere de REGULAMENT AL CONSILIULUI de stabilire, pentru 2015 și 2016, a posibilităților de pescuit pentru navele Uniunii în ceea ce privește anumite stocuri de pești de adâncime /* COM/2014/0613 final - 2014/0284 (NLE) */





EXPUNERE DE MOTIVE 1. CONTEXTUL PROPUNERII Motivele și obiectivele propunerii Stocurile de specii de adâncime sunt stocuri de pește capturate în ape din afara principalelor zone de pescuit de pe platourile continentale. Ele se situează de-a lungul pantelor continentale sau populează munții submarini. Cea mai mare parte a acestor specii au o creștere lentă și o durată lungă de viață, ceea ce le face deosebit de vulnerabile la activitățile de pescuit. Un alt element important care influențează vulnerabilitatea la pescuit a unei specii de adâncime este posibilitatea ca ea să fie capturată în zone de regrupare locală, în special în perioada depunerii icrelor. Acest lucru este valabil pentru pionul portocaliu, mihalțul-de-mare albastru și beryx. Așa cum este cazul pentru toate stocurile de pești sălbatici, nerestricționarea pescuitului de adâncime duce la o cursă a întreprinderilor de pescuit pentru însușirea unei resurse gratuite, fără a se acorda suficientă atenție nivelului sustenabil al exploatării. Această situație a fost clar prezentă în cazul anumitor specii de adâncime, înainte ca Uniunea Europeană să treacă la reglementarea respectivelor stocuri, în 2003. De exemplu, stocurile valoroase de pion portocaliu din apele de nord-vest și cele de pagel argintiu din Golful Biscaya sunt acum epuizate. Prin urmare, limitarea activității de pescuit este o intervenție publică necesară pentru a preveni erodarea veniturilor pescarilor, pentru a permite dezvoltarea unei exploatări orientate spre randamente mai ridicate pe termen lung și pentru a diminua impactul asupra ecosistemului și rețelei trofice, rezultat ca urmare a reducerii bruște a anumitor populații piscicole. În cazul speciilor de adâncime, intervenția publică este deosebit de importantă deoarece refacerea stocurilor epuizate ar putea dura foarte mult sau chiar eșua. Consiliul Internațional pentru Explorarea Apelor Maritime (ICES) efectuează, din doi în doi ani, o analiză amănunțită a situației biologice a stocurilor de adâncime. Cel mai recent aviz al ICES a fost publicat în mai 2014. Prezenta propunere de stabilire a unor posibilități de pescuit se bazează pe analiza suplimentară efectuată de Comitetul științific, tehnic și economic pentru pescuit (CSTEP) în iunie 2014, pornind de la lucrările ICES. Atât avizele ICES, cât și cele ale CSTEP indică faptul că majoritatea stocurilor de adâncime continuă să nu fie exploatate în mod sustenabil și că, pentru a le asigura sustenabilitatea, ar trebui ca posibilitățile de pescuit pentru stocurile respective să fie reduse și mai mult, până în momentul în care evoluția lor va prezenta o tendință pozitivă. Aceasta pune bazele stabilirii posibilităților de pescuit pentru stocurile de adâncime în conformitate cu principiul consacrat la articolul 3 litera (c) din Regulamentul (UE) nr. 1380/2013 al Parlamentului European și al Consiliului, în temeiul căruia procedura decizională din cadrul politicii comune în domeniul pescuitului trebuie să se bazeze, printre altele, pe avizele științifice. Contextul general Pescuitul speciilor de adâncime este reglementat de Uniunea Europeană începând din 2003, atât din punctul de vedere al capturilor totale admisibile (TAC) per specii și zone, cât și din cel al efortului de pescuit maxim în Atlanticul de Nord-Est. Pentru 2013 și 2014, capturile totale admisibile din anumite specii de adâncime au fost stabilite de Regulamentul (CE) nr. 1262/2012 al Consiliului din 20 decembrie 2012 de stabilire, pentru 2013 și 2014, a posibilităților de pescuit pentru navele din UE în ceea ce privește anumite stocuri de pești de adâncime[1]. Stabilirea și distribuirea posibilităților de pescuit intră în sfera competenței exclusive a Uniunii. Obligațiile privind exploatarea sustenabilă a resurselor acvatice vii sunt prevăzute la articolul 2 din Regulamentul (UE) nr. 1380/2013. În mod particular, articolul 2 alineatul (2) din respectivul regulament prevede o abordare precaută a gestionării pescuitului [conform definiției de la articolul 4 alineatul (1) punctul (8) din același regulament] și prevede că politica comună în domeniul pescuitului trebuie să aibă drept scop restabilirea și menținerea producției maxime durabile (Maximum Sustainable Yield, MSY). În plus, în conformitate cu articolul 16 alineatul (4) din respectivul regulament, posibilitățile de pescuit trebuie stabilite în conformitate cu obiectivele prevăzute la articolul 2 alineatul (2). Mai mult, posibilitățile de pescuit de adâncime trebuie să fie stabilite în conformitate cu acordurile internaționale, printre altele cu Acordul din 1995 al Națiunilor Unite cu privire la conservarea și gestionarea stocurilor transzonale și a stocurilor de pești cu migrare extinsă (denumit în continuare „Acordul ONU din 1995 privind stocurile de pește”). Prudența este importantă mai ales atunci când informațiile sunt incerte, nefiabile sau inadecvate. În conformitate cu articolul 6 alineatul (2) din Acordul ONU din 1995 privind stocurile de pește, absența informațiilor științifice adecvate nu trebuie folosită ca pretext pentru amânarea sau anularea măsurilor de conservare și de gestionare. TAC-urile propuse reflectă, de asemenea, Orientările internaționale din 2008 privind gestionarea pescuitului de adâncime în marea liberă ale Organizației Națiunilor Unite pentru Alimentație și Agricultură din cadrul Organizației Națiunilor Unite, care au fost confirmate prin Rezoluțiile succesive ale Adunării Generale a ONU (Rezoluțiile 61/105 din 2007, 64/72 din 2009 și, mai recent, 66/231 din 2011). Deși anumite de stocuri de adâncime sunt exploatate și de alte țări, în special de Norvegia, Islanda, Insulele Feroe și Rusia, fiind necesară încheierea unui acord referitor la măsuri armonizate de gestionare fie cu respectivele țări, fie cu Comisia pentru pescuit în Atlanticul de Nord-Est (CPANE), atâta vreme cât stocurile se află în apele internaționale, sunt necesare măsuri unilaterale aplicabile navelor din Uniunea Europeană până la încheierea acordurilor respective. Acestea vor evita consecințele negative ale pescuitului nereglementat și epuizarea stocurilor, așa cum se menționează mai sus. Dispoziții în vigoare în domeniul propunerii Dispozițiile în vigoare în domeniul propunerii sunt stabilite în Regulamentul (UE) nr. 1262/2012 al Consiliului și sunt aplicabile până la 31 decembrie 2014. Ele au legătură cu Regulamentul (CE) nr. 2347/2002 al Consiliului de stabilire a cerințelor specifice de acces și a condițiilor asociate care se aplică pescuitului rezervelor de specii de adâncime[2]. Coerența cu alte politici și obiective ale Uniunii Măsurile propuse sunt concepute în conformitate cu obiectivele și normele politicii comune în domeniul pescuitului și cu politica de dezvoltare durabilă a Uniunii. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI Consultarea părților interesate Propunerea a fost elaborată pe baza principiilor și orientărilor formulate în Comunicarea Comisiei privind o consultare referitoare la posibilitățile de pescuit pentru 2015 [COM(2014) 388 final], în care Comisia și-a explicat punctele de vedere și intențiile privind propunerile sale de posibilități de pescuit pentru toate stocurile în 2015. În contextul respectivei comunicări, Comisia efectuează o consultare extinsă a părților interesate, a societății civile, a statelor membre și a publicului larg. Explicarea detaliată a propunerii Pentru toate stocurile acoperite de prezenta propunere, cu excepția unui singur stoc, cel de grenadier de piatră, informațiile disponibile nu permit cercetătorilor să evalueze în totalitate starea stocurilor, nici în ceea ce privește dimensiunea populației, nici în ceea ce privește mortalitatea cauzată de pescuit. Acest lucru se întâmplă din mai multe motive: speciile respective au adeseori o durată lungă de viață și o creștere lentă, ceea ce îngreunează foarte mult atât identificarea unei structuri a stocului, bazată pe clase de vârstă, cât și evaluarea efectelor pescuitului asupra stocului prin schimbări ale structurii capturilor din punctul de vedere al dimensiunii sau al vârstei. Nu se cunoaște frecvența recrutării de puieți în stocurile de pește. Stocurile au o arie largă de răspândire în adâncime, unde examinarea lor este dificilă din motive practice. Adeseori datele anchetelor științifice nu sunt disponibile datorită importanței comerciale reduse a stocurilor respective sau aceste date nu acoperă întreaga zonă de distribuție. În anumite cazuri, activitățile de pescuit vizează aceste specii numai parțial, iar unele dintre ele sunt de dată recentă. Limitele de captură propuse sunt conforme cu Comunicarea Comisiei privind aplicarea principiului durabilității în activitățile de pescuit din Uniunea Europeană prin intermediul randamentului maxim durabil [COM(2006) 360 final]. Ele sunt, de asemenea, coerente cu principiile așa-numitului proces de „anticipare”, enunțate în Comunicarea Comisiei privind îmbunătățirea consultării referitoare la gestionarea pescuitului comunitar [COM(2006) 246], precum și în Comunicarea Comisiei privind o consultare referitoare la posibilitățile de pescuit pentru 2015, menționată mai sus. Această din urmă comunicare prezintă punctele de vedere ale Comisiei cu privire la modul de stabilire a posibilităților de pescuit, normele respective fiind respectate la elaborarea prezentei propuneri în ceea ce privește cele 22 de TAC-uri pe care le conține, după cum urmează: · Atunci când se furnizează un aviz științific bazat pe date cuprinzătoare și pe analize și prognoze cantitative conforme cu „cadrul MSY” al ICES, TAC-urile ar trebui fixate în conformitate cu avizul științific. Acesta este cazul TAC-ului propus pentru grenadierul de piatră în apele de nord-vest. · Dacă se furnizează un aviz științific orientativ, bazat pe o analiză calitativă a informațiilor disponibile, acesta ar trebui folosit ca bază pentru deciziile referitoare la TAC-uri (chiar dacă analiza este incompletă sau încorporează aprecieri de specialitate). În consecință, propunerea conține 5 reduceri, 4 majorări și 2 reportări ale TAC-urilor. · Atunci când avizele științifice sunt limitate iar, în ceea ce privește capturile, nu poate fi furnizată nicio apreciere cantitativă, este necesar să se urmeze abordarea de precauție: 6 TAC-uri din prezenta propunere se află în această situație, printre care 3 cu limita de precauție fixată la zero. · În fine, în ceea ce privește un stoc de pește sabie neagră, CSTEP nu a furnizat încă un aviz. Pentru rechinii de adâncime, ICES nu va formula un aviz științific înainte de octombrie 2014. Din acest motiv, 3 TAC-uri pentru rechinii de adâncime și un stoc de pește sabie neagră din prezenta propunere poartă mențiunea „pm”, ele urmând să fie actualizate după adoptarea propunerii de către Comisie. În plus, în opinia CSTEP, măsurile corespunzătoare de gestionare vizând conservarea rechinilor de adâncime ar trebui extinse pentru a acoperi întreaga zonă de răspândire a acestor stocuri[3] și, prin urmare, se propune ca zona TAC pentru rechinii de adâncime, situată în apele Uniunii și apele internaționale din zonele V, VI, VII, VIII și IX, să fie extinsă pentru a include ape aparținând zonei CECAF (Comitetul pentru pescuit în zona central-estică a Atlanticului ) din jurul Insulei Madeira, mai exact apele Uniunii din zonele CECAF 34.1.1, 34.1.2 și 34.2. În sfârșit, avizele științifice și discuțiile recente din cadrul CPANE indică posibilitatea ca un număr semnificativ de capturi de grenadier de piatră să fi fost raportate în mod greșit drept alte specii grenadier, în special drept grenadier. În momentul de față nu există nicio limită de captură în vigoare în ceea ce privește grenadierul. În acest context, este oportună extinderea domeniului de aplicare al TAC-ului pentru grenadierul de piatră pentru a acoperi și capturile de grenadier, precum și instituirea unei obligații de a raporta separat capturile din fiecare specie în parte. Acest lucru va îmbunătăți cunoștințele privind capturile reale din ambele specii și va permite stabilirea unor limite de captură mai adecvate, cu ocazia următoarelor modificări aduse prezentului proiect de regulament sau prin viitoarele regulamente. ELEMENTELE JURIDICE ALE PROPUNERII În conformitate cu articolul 43 alineatul (3) din TFUE, Consiliul adoptă, la propunerea Comisiei, măsuri „privind stabilirea și repartizarea posibilităților de pescuit”. Propunerea se limitează la stabilirea și alocarea posibilităților de pescuit și la condițiile legate, din punct de vedere funcțional, de utilizarea acestor posibilități de pescuit. Prin urmare, prin intermediul unui regulament al Consiliului, prezenta propunere stabilește limitele de captură pentru flotele de pescuit ale Uniunii, în ceea ce privește speciile de adâncime cele mai importante din punct de vedere comercial din apele Uniunii și apele internaționale din Atlanticul de Nord-Est, în vederea realizării obiectivului politicii comune în domeniul pescuitului de garantare a unor niveluri sustenabile ale activităților de pescuit, din punct de vedere ecologic, economic și social. Propunerea este de competența exclusivă a Uniunii, în conformitate cu articolul 3 alineatul (1) litera (d) din TFUE. În consecință, principiul subsidiarității nu se aplică. Propunerea respectă principiul proporționalității, din următorul motiv: politica comună în domeniul pescuitului este o politică comună. În conformitate cu articolul 43 alineatul (3) din TFUE, obligația adoptării măsurilor privind stabilirea și alocarea posibilităților de pescuit îi revine Consiliului. Având în vedere articolul 16 alineatul (6) din Regulamentul (CE) nr. 1380/2013, statele membre au libertatea de a aloca posibilități de pescuit, atunci când nu fac obiectul unui sistem de concesiuni de pescuit transferabile, repartizându-le între regiuni și operatori în conformitate cu articolul 16 alineatul (7) și cu criteriile stabilite la articolul 17. Prin urmare, statele membre au libertate de manevră în ceea ce privește deciziile legate de alegerea modelului socioeconomic de exploatare a posibilităților de pescuit care le sunt alocate. Propunerea nu are implicații financiare noi pentru statele membre. Prezentul regulamentul este adoptat de Consiliu la fiecare doi ani, iar mijloacele publice și private de punere în aplicare a acestuia există deja. 2014/0284 (NLE) Propunere de REGULAMENT AL CONSILIULUI de stabilire, pentru 2015 și 2016, a posibilităților de pescuit pentru navele Uniunii în ceea ce privește anumite stocuri de pești de adâncime CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 43 alineatul (3), având în vedere propunerea Comisiei Europene, întrucât: (1) Articolul 43 alineatul (3) din tratat dispune că Consiliul, la propunerea Comisiei, adoptă măsurile privind stabilirea și alocarea posibilităților de pescuit. (2) Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului[4] dispune adoptarea unor măsuri de conservare, ținând seama de avizele științifice, tehnice și economice disponibile, inclusiv, după caz, de rapoartele elaborate de Comitetul științific, tehnic și economic pentru pescuit (CSTEP). (3) Consiliului îi revine obligația să adopte măsuri privind stabilirea și repartizarea posibilităților de pescuit, inclusiv anumite condiții legate funcțional de acestea, după caz. Posibilitățile de pescuit ar trebui să fie astfel distribuite între statele membre încât să asigure fiecărui stat membru o anumită stabilitate a activităților de pescuit pentru fiecare stoc sau zonă de pescuit și să se țină cont, în mod adecvat, de obiectivele politicii comune în domeniul pescuitului, stabilite în Regulamentul (UE) nr. 1380/2013. (4) Capturile totale admisibile (TAC) ar trebui stabilite pe baza avizelor științifice disponibile, ținând seama de aspectele biologice și socioeconomice și asigurând totodată un tratament echitabil al sectoarelor de pescuit, precum și pe baza opiniilor exprimate în cadrul consultărilor cu părțile interesate, în special consiliile consultative regionale vizate. (5) Posibilitățile de pescuit ar trebui să respecte acordurile și principiile internaționale, cum ar fi Acordul din 1995 al Națiunilor Unite cu privire la conservarea și gestionarea stocurilor transzonale și a stocurilor de pești mari migratori[5] și principiile detaliate de gestionare prevăzute de Orientările internaționale din 2008 pentru gestionarea pescuitului de adâncime în marea liberă formulate de Organizația Națiunilor Unite pentru Alimentație și Agricultură, în care se prevede, de exemplu, că o autoritate de reglementare ar trebui să fie mai precaută atunci când informațiile sunt incerte, nefiabile sau inadecvate. Absența informațiilor științifice adecvate nu ar trebui folosită ca pretext pentru amânarea sau neadoptarea măsurilor de conservare și gestionare. (6) Cele mai recente avize științifice emise de Consiliul Internațional pentru Explorarea Apelor Maritime (ICES) și de CSTEP indică faptul că majoritatea stocurilor de adâncime continuă să fie exploatate în mod nesustenabil și că pentru a le asigura sustenabilitatea, posibilitățile de pescuit pentru stocurile respective ar trebui să fie în continuare reduse, până când evoluția lor va prezenta o tendință pozitivă. ICES a recomandat totodată o interzicere totală a pescuitului direcționat de pion portocaliu în toate zonele, precum și o interzicere totală a pescuitului direcționat în ceea ce privește anumite stocuri de pagel argintiu și de grenadier de piatră. (7) Cât despre cele patru stocuri de grenadier de piatră, avizele științifice și discuțiile recente din cadrul Comisiei pentru pescuit în Atlanticul de Nord-Est (CPANE) indică posibilitatea raportării eronate a capturilor din aceste specii drept capturi de grenadier. În acest context, este oportună stabilirea unei TAC care să acopere ambele specii, permițând în același timp o raportare separată a fiecăreia dintre acestea. (8) Având în vedere caracterul migrator al rechinilor de adâncime și larga lor răspândire în întregul Atlantic de Nord-Est, CSTEP a recomandat că măsurile de gestionare a acestor specii să fie extinse la ape ale Uniunii din zonele CECAF (Comitetul pentru pescuit în zona central-estică a Atlanticului) din jurul Insulei Madeira. (9) Posibilitățile de pescuit pentru speciile de adâncime definite la articolul 2 litera (a) din Regulamentul (CE) nr. 2347/2002 al Consiliului din 16 decembrie 2002 de stabilire a cerințelor specifice de acces și a condițiilor asociate care se aplică pescuitului rezervelor de specii de adâncime[6] se stabilesc la fiecare doi ani. Cu toate acestea, se face o excepție pentru stocurile de argentină mare și stocurile de mihalț-de-mare albastru. Referitor la acestea din urmă, principala zonă de pescuit de mihalț-de-mare albastru este legată de negocierile anuale cu Norvegia; pentru simplificare, toate TAC-urile privind mihalțul-de-mare albastru ar trebui stabilite în funcție de această zonă de pescuit și în cadrul aceluiași text juridic. Prin urmare, posibilitățile de pescuit pentru stocurile de argentină mare și de mihalț-de-mare albastru menționate mai sus ar trebui să fie stabilite printr-un alt regulament anual pertinent de stabilire a posibilităților de pescuit. (10) În conformitate cu Regulamentul (CE) nr. 847/96 al Consiliului din 6 mai 1996 privind introducerea unor condiții suplimentare pentru gestionarea interanuală a totalurilor admise de captură (TAC) și a cotelor de pescuit[7], ar trebui identificate stocurile care fac obiectul diferitelor măsuri menționate în actul respectiv. TAC-urile de precauție se aplică stocurilor pentru care nu este disponibilă nicio evaluare științifică a posibilităților de pescuit pentru anul în care trebuie stabilite TAC-urile; în celelalte situații, ar trebui să se aplice TAC-uri analitice. Având în vedere avizele ICES și CSTEP pentru stocurile de adâncime, stocurile pentru care nu este disponibilă o evaluare științifică a posibilităților de pescuit relevante ar trebui să facă obiectul unor TAC-uri de precauție în prezentul regulament. (11) Pentru a se evita întreruperea activităților de pescuit și pentru a se asigura pescarilor din Uniune mijloace de existență, prezentul regulament ar trebui să se aplice de la 1 ianuarie 2015. Din motive de urgență, prezentul regulament ar trebui să intre în vigoare imediat după publicare, ADOPTĂ PREZENTUL REGULAMENT: Articolul 1 Obiect Prezentul regulament stabilește, pentru 2015 și 2016, posibilitățile anuale de pescuit pentru navele Uniunii, în ceea ce privește stocurile de pește din anumite specii de adâncime, în apele Uniunii și în anumite ape din afara Uniunii supuse unor limitări ale capturilor. Articolul 2 Definiții (1) În sensul prezentului regulament, se aplică următoarele definiții: (a) „navă de pescuit a Uniunii”: o navă de pescuit care arborează pavilionul unui stat membru și care este înregistrată în Uniune; (b) „apele Uniunii”: apele aflate sub suveranitatea sau jurisdicția statelor membre, cu excepția apelor adiacente teritoriilor enumerate în anexa II la tratat; (c) „captură totală admisibilă” (TAC): cantitatea anuală care poate fi pescuită și debarcată din fiecare stoc de pește; (d) „cotă”: o proporție din TAC alocată Uniunii sau unui stat membru; (e) „ape internaționale”: ape care se găsesc în afara suveranității sau a jurisdicției vreunui stat; (2) În sensul prezentului regulament se aplică următoarele definiții ale zonelor: (a) zonele ICES (International Council for the Exploration of the Sea, Consiliul Internațional pentru Explorarea Apelor Maritime) sunt ariile geografice specificate în anexa III la Regulamentul (CE) nr. 218/2009[8]; (b) zonele CECAF (Committee for Eastern Central Atlantic Fisheries, Comitetul pentru pescuit în zona central-estică a Atlanticului) sunt ariile geografice precizate în anexa II la Regulamentul (CE) nr. 216/2009[9]. Articolul 3 TAC-uri și alocări TAC-urile pentru speciile de adâncime capturate de navele Uniunii în apele din Uniune și în anumite ape din afara Uniunii, alocarea acestor TAC-uri statelor membre, precum și, după caz, condițiile legate de acestea din punct de vedere funcțional, sunt stabilite în anexa la prezentul regulament. Articolul 4 Dispoziții speciale privind alocarea posibilităților de pescuit (1) Alocarea posibilităților de pescuit către statele membre, stabilită în prezentul regulament, nu aduce atingere: (a) schimburilor efectuate în conformitate cu articolul 16 alineatul (8) din Regulamentul (UE) nr. 1380/2013; (b) deducerilor și realocărilor efectuate în temeiul articolului 37 din Regulamentul (CE) nr. 1224/2009 al Consiliului[10] sau în temeiul articolului 10 alineatul (4) din Regulamentul (CE) nr. 1006/2008 al Consiliului[11]; (c) debarcărilor suplimentare autorizate în temeiul articolului 4 din Regulamentul (CE) nr. 847/96; (d) deducerilor efectuate în conformitate cu articolele 105, 106 și 107 din Regulamentul (CE) nr. 1224/2009. (2) Cu excepția unor prevederi contrare stipulate în anexa la prezentul regulament, articolul 3 din Regulamentul (CE) nr. 847/96 se aplică stocurilor care fac obiectul unor TAC-uri de precauție, în timp ce articolul 3 alineatele (2) și (3) și articolul 4 din regulamentul respectiv se aplică stocurilor care fac obiectul unor TAC-uri analitice. Articolul 5 Condiții privind debarcarea capturilor și a capturilor accidentale Peștii din stocuri pentru care sunt stabilite capturi totale admisibile sunt reținuți la bord sau debarcați numai în cazul în care capturile au fost efectuate de nave ale unui stat membru care dispune de o cotă, iar această cotă nu a fost epuizată. Articolul 6 Transmiterea datelor Atunci când, în conformitate cu articolele 33 și 34 din Regulamentul (CE) nr. 1224/2009, statele membre transmit Comisiei date privind debarcările de stocuri capturate, acestea utilizează codurile stocurilor prevăzute în anexa la prezentul regulament. Articolul 7 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament se aplică de la 1 ianuarie 2015. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, Pentru Consiliu Președintele [1] JO L 356, 22.12.2012, p. 22. [2] JO L 351, 28.12.2002, p. 6-11. [3] Raport prezentat cu ocazia celei de-a 46 reuniuni plenare, care a avut loc în iulie 2014: http://stecf.jrc.ec.europa.eu/documents/43805/812327/2014-07_STECF+PLEN+14-02_Final+Report_JRCxxx.pdf [4] JO L 356, 22.12.2012, p. 22. [5] Acordul privind punerea în aplicare a dispozițiilor Convenției Organizației Națiunilor Unite privind dreptul mării din 10 decembrie 1982 în ceea ce privește conservarea și gestionarea populațiilor transzonale și a stocurilor de pești mari migratori (JO L 189, 3.7.1998, p. 16). [6] JO L 351, 28.12.2002, p. 6. [7] JO L 115, 9.5.1996, p. 3. [8] Regulamentul (CE) nr. 218/2009 al Parlamentului European și al Consiliului din 11 martie 2009 privind comunicarea datelor statistice referitoare la capturile nominale de către statele membre care practică pescuitul în Atlanticul de Nord‑Est (JO L 87, 31.3.2009, p. 70). [9] Regulamentul (CE) nr. 216/2009 al Parlamentului European și al Consiliului din 11 martie 2009 privind transmiterea statisticilor cu privire la capturile nominale de către statele membre care pescuiesc în alte zone decât Atlanticul de Nord (JO L 87, 31.3.2009, p. 1). [10] Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului (JO L 343, 22.12.2009, p. 1). [11] Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare (JO L 286, 29.10.2008, p. 33). ANEXĂ la propunerea de Regulament al Consiliului de stabilire, pentru 2015 și 2016, a posibilităților de pescuit pentru navele Uniunii în ceea ce privește anumite stocuri de pești de adâncime Trimiterile la zonele de pescuit sunt trimiteri la zonele ICES, dacă nu se specifică altfel. PARTEA 1 Definiția speciilor și a grupurilor de specii 1. În lista care figurează în partea 2 a prezentei anexe, stocurile de pești sunt enumerate în ordinea alfabetică a denumirilor latine ale speciilor; singura excepție o constituie rechinii de adâncime, care sunt menționați la începutul listei. În sensul prezentului regulament, în continuare este prezentat un tabel comparativ între denumirile comune și cele în limba latină: Denumire comună || Cod Alpha-3 || Denumire științifică Sabie neagră || BSF || Aphanopus carbo Beryx || ALF || Beryx spp. Grenadier de piatră || RNG || Coryphaenoides rupestris Grenadier || RHG || Macrourus berglax Pion portocaliu || ORY || Hoplostethus atlanticus Pagel argintiu || SBR || Pagellus bogaraveo Specie de merlucius (Ling american) || GFB || Phycis blennoides 2. În sensul prezentului regulament, termenul „rechini de adâncime” se referă la speciile enumerate în lista de mai jos: Denumire comună || Cod Alpha-3 || Denumire științifică Rechin-pisică de adâncime || API || Apristurus spp. Rechin-șopârlă || HXC || Chlamydoselachus anguineus Sagri || CWO || Centrophorus spp. Rechin portughez || CYO || Centroscymnus coelolepis Rechin negru || CYP || Centroscymnus crepidater Câine-de-mare negru || CFB || Centroscyllium fabricii Câine de mare abisal || DCA || Deania calcea Rechin focă || SCK || Dalatias licha Marele rechin-lanternă || ETR || Etmopterus princeps Sagri negru || ETX || Etmopterus spinax Galeus murinus || GAM || Galeus murinus Hexanchus griseus || SBL || Hexanchus griseus Oxynotus paradoxus || OXN || Oxynotus paradoxus Scymnodon ringens || SYR || Scymnodon ringens Rechin de Groenlanda || GSK || Somniosus microcephalus PARTEA 2 Posibilități de pescuit anuale, aplicabile navelor din UE în zone în care există TAC, defalcate pe specii și pe zone (în tone de greutate în viu) || || || || || || || Specie: || Rechini de adâncime || || || Zonă: || Apele Uniunii și apele internaționale din zonele V, VI, VII, VIII și IX ; apele Uniunii din zonele CECAF 34.1.1, 34.1.2 și 34.2 || || || || || (DWS/ 56789-) || || Anul || 2015 || 2016 || || TAC analitică || || || Germania || pm || pm || || Articolul 3 din Regulamentul (CE) nr. 847/96 nu se aplică Estonia || pm || pm || || Articolul 4 din Regulamentul (CE) nr. 847/96 nu se aplică Irlanda || pm || pm || || || || || Spania || pm || pm || || || || || Franța || pm || pm || || || || || Lituania || pm || pm || || || || || Polonia || pm || pm || || || || || Portugalia || pm || pm || || || || || Regatul Unit || pm || pm || || || || || Uniune || pm || pm || || || || || TAC || pm || pm || || || || || || || || || || || || Specie: || Rechini de adâncime || || || Zonă: || apele Uniunii și apele internaționale din zona X || || || || || (DWS/10-) || || Anul || 2015 || 2016 || || TAC analitică || || || Portugalia || pm || pm || || Articolul 3 din Regulamentul (CE) nr. 847/96 nu se aplică Uniune || pm || pm || || Articolul 4 din Regulamentul (CE) nr. 847/96 nu se aplică TAC || pm || pm || || || || || || || || || || || || Specie: || Rechini de adâncime, Deania histricosa și Deania profondorum || Zonă: || Apele internaționale din zona XII || || || || || || (DWS/12INT-) || || Anul || 2015 || 2016 || || TAC analitică || || || Irlanda || pm || pm || || Articolul 3 din Regulamentul (CE) nr. 847/96 nu se aplică Spania || pm || pm || || Articolul 4 din Regulamentul (CE) nr. 847/96 nu se aplică Franța || pm || pm || || || || || Regatul Unit || pm || pm || || || || || Uniune || pm || pm || || || || || TAC || pm || pm || || || || || || || || || || || || Specie: || Sabie neagră || || Zonă: || Apele Uniunii și apele internaționale din zonele I, II, III și IV || Aphanopus carbo || || || (BSF/1234-) || || Anul || 2015 || 2016 || || TAC de precauție || || Germania || 3 || 3 || || || || || Franța || 3 || 3 || || || || || Regatul Unit || 3 || 3 || || || || || Uniune || 9 || 9 || || || || || TAC || 9 || 9 || || || || || || || || || || || || Specie: || Sabie neagră || || Zonă: || Apele UE și apele internaționale din zonele V, VI, VII și XII || Aphanopus carbo || || || (BSF/56712-) || || Anul || 2015 || 2016 || || TAC analitică || || || Germania || 37 || 29 || || || || || Estonia || 18 || 14 || || || || || Irlanda || 91 || 73 || || || || || Spania || 180 || 144 || || || || || Franța || 2 538 || 2 030 || || || || || Letonia || 118 || 94 || || || || || Lituania || 1 || 1 || || || || || Polonia || 1 || 1 || || || || || Regatul Unit || 180 || 144 || || || || || Altele (1) || 9 || 8 || || || || || Uniune || 3 173 || 2 538 || || || || || TAC || 3 173 || 2 538 || || || || || (1) Exclusiv pentru capturi accidentale. Pescuitul direcționat nu este autorizat în cadrul acestei cote. || || || || || || || || || || || || || Specie: || Sabie neagră || || Zonă: || Apele Uniunii și apele internaționale din zonele VIII, IX și X || Aphanopus carbo || || || (BSF/8910-) || || Anul || 2015 || 2016 || || TAC analitică || || || Spania || 10 || 9 || || || || || Franța || 25 || 22 || || || || || Portugalia || 3 165 || 2 737 || || || || || Uniune || 3 200 || 2 768 || || || || || TAC || 3 200 || 2 768 || || || || || || || || || || || || Specie: || Sabie neagră || || Zonă: || Apele Uniunii și apele internaționale din zona CECAF 34.1.2 || Aphanopus carbo || || || (BSF/C3412-) || || Anul || 2015 || 2016 || || TAC de precauție || || Spania || pm || pm || || || || || Portugalia || pm || pm || || || || || Uniune || pm || pm || || || || || TAC || || || || || || || || || || || || || || Specie: || Beryx || || || Zonă: || Apele Uniunii și apele internaționale din zonele III, IV, V, VI, VII, VIII, IX, X, XII și XIV || Beryx spp. || || || || (ALF/3X14-) || || Anul || 2015 || 2016 || || TAC analitică || || || Irlanda || 9 || 9 || || || || || Spania || 63 || 63 || || || || || Franța || 17 || 17 || || || || || Portugalia || 182 || 182 || || || || || Regatul Unit || 9 || 9 || || || || || Uniune || 280 || 280 || || || || || TAC || 280 || 280 || || || || || || || || || || || || Specie: || Grenadier și grenadier de piatră || Zonă: || Apele Uniunii și apele internaționale din zonele I, II și IV || Macrourus berglax și Coryphaenoides rupestris || || (RNG/124-) pentru grenadierul de piatră; || || || || || (RHG/124-) pentru grenadier Anul || 2015 || 2016 || || TAC de precauție || || Danemarca || 1 || 1 || || || || || Germania || 1 || 1 || || || || || Franța || 10 || 10 || || || || || Regatul Unit || 1 || 1 || || || || || Uniune || 13 || 13 || || || || || TAC || 13 || 13 || || || || || || || || || || || || || || || || || || || Specie: || Grenadier și grenadier de piatră || Zonă: || apele Uniunii și apele internaționale din zona III || Macrourus berglax și Coryphaenoides rupestris || || (RNG/03-) pentru grenadierul de piatră; || (1) || || || || || (RHG/03-) pentru grenadier Anul || 2015 || 2016 || || TAC de precauție || || Danemarca || 412 || 329 || || || || || Germania || 2 || 2 || || || || || Suedia || 21 || 17 || || || || || Uniune || 435 || 348 || || || || || TAC || 435 || 348 || || || || || (1) În zona ICES IIIa nu se va desfășura nicio activitate de pescuit direcționat de grenadier de piatră, până la finalizarea consultărilor dintre Uniunea Europeană și Norvegia. || || || || || || || || || || || || || || || Specie: || Grenadier și grenadier de piatră || Zonă: || Apele Uniunii și apele internaționale din zonele Vb, VI și VII || Macrourus berglax și Coryphaenoides rupestris || || (RNG/5B67-) pentru grenadierul de piatră; || || || || || (RHG/5B67-) pentru grenadier || || Anul || 2015(1) || 2016(1) || || TAC analitică || || || Germania || 7 || 7 || || || || || Estonia || 56 || 57 || || || || || Irlanda || 246 || 250 || || || || || Spania || 61 || 62 || || || || || Franța || 3 126 || 3 178 || || || || || Lituania || 72 || 73 || || || || || Polonia || 36 || 37 || || || || || Regatul Unit || 183 || 187 || || || || || Altele (2) || 7 || 7 || || || || || Uniune || 3 794 || 3 858 || || || || || TAC || 3 794 || 3 858 || || || || || (1) În apele Uniunii și apele internaționale din zonele VIII, IX, X, XII și XIV (RNG/*8X14-) poate fi pescuit un maximum de 10 % din fiecare cotă. || (2) Exclusiv pentru capturi accidentale. Pescuitul direcționat nu este autorizat în cadrul acestei cote. || || || || || || || || || || || || || || || || || Specie: || Grenadier și grenadier de piatră || Zonă: || Apele Uniunii și apele internaționale din zonele VIII, IX, X, XII și XIV || Macrourus berglax și Coryphaenoides rupestris || || (RNG/8X14-) pentru grenadierul de piatră; || || || || || (RHG/8X14-) pentru grenadier || || Anul || 2015(1) || 2016(1) || || TAC analitică || || || Germania || 17 || 13 || || || || || Irlanda || 4 || 3 || || || || || Spania || 1 851 || 1 482 || || || || || Franța || 85 || 68 || || || || || Letonia || 30 || 24 || || || || || Lituania || 4 || 3 || || || || || Polonia || 579 || 463 || || || || || Regatul Unit || 8 || 6 || || || || || Uniune || 2 578 || 2 062 || || || || || TAC || 2 578 || 2 062 || || || || || (1) În apele Uniunii și apele internaționale din zonele Vb, VI și VII (RNG/*5B67-) poate fi pescuit un maximum de 10 % din fiecare cotă. || || || || || || || || || || || || || || || || Specie: || Pion portocaliu || || || Zonă: || Apele Uniunii și apele internaționale din zona VI || Hoplostethus atlanticus || || || (ORY/06-) || || Anul || 2015 || 2016 || || TAC analitică || || || Irlanda || 0 || 0 || || Articolul 3 din Regulamentul (CE) nr. 847/96 nu se aplică Spania || 0 || 0 || || Articolul 4 din Regulamentul (CE) nr. 847/96 nu se aplică Franța || 0 || 0 || || || || || Regatul Unit || 0 || 0 || || || || || Uniune || 0 || 0 || || || || || TAC || 0 || 0 || || || || || || || || || || || || Specie: || Pion portocaliu || || || Zonă: || Apele Uniunii și apele internaționale din zona VII || Hoplostethus atlanticus || || || (ORY/07-) || || Anul || 2015 || 2016 || || TAC analitică || || || Irlanda || 0 || 0 || || Articolul 3 din Regulamentul (CE) nr. 847/96 nu se aplică Spania || 0 || 0 || || Articolul 4 din Regulamentul (CE) nr. 847/96 nu se aplică Franța || 0 || 0 || || || || || Regatul Unit || 0 || 0 || || || || || Altele || 0 || 0 || || || || || Uniune || 0 || 0 || || || || || TAC || 0 || 0 || || || || || || || || || || || || Specie: || Pion portocaliu || || || Zonă: || Apele Uniunii și apele internaționale din zonele I, II, III, IV, V, VIII, IX, X, XII și XIV || Hoplostethus atlanticus || || || (ORY/1CX14) || || Anul || 2015 || 2016 || || TAC analitică || || || Irlanda || 0 || 0 || || Articolul 3 din Regulamentul (CE) nr. 847/96 nu se aplică Spania || 0 || 0 || || Articolul 4 din Regulamentul (CE) nr. 847/96 nu se aplică Franța || 0 || 0 || || || || || Portugalia || 0 || 0 || || || || || Regatul Unit || 0 || 0 || || || || || Altele || 0 || 0 || || || || || Uniune || 0 || 0 || || || || || TAC || 0 || 0 || || || || || || || || || || || || Specie: || Pagel argintiu || || || Zonă: || Apele Uniunii și internaționale din zonele VI, VII și VIII || Pagellus bogaraveo || || || (SBR/678-) || || Anul || 2015 || 2016 || || TAC analitică || || || Irlanda || 4 || 3 || || || || || Spania || 115 || 92 || || || || || Franța || 6 || 5 || || || || || Regatul Unit || 14 || 11 || || || || || Altele (1) || 4 || 3 || || || || || Uniune || 143 || 114 || || || || || TAC || 143 || 114 || || || || || (1) Exclusiv pentru capturi accidentale. Pescuitul direcționat nu este autorizat în cadrul acestei cote. || || || || || || || || || || Specie: || Pagel argintiu || || || Zonă: || Apele Uniunii și apele internaționale din zona IX || Pagellus bogaraveo || || || (SBR/09-) || || Anul || 2015(1) || 2016(1) || || TAC analitică || || || Spania || 236 || 90 || || || || || Portugalia || 64 || 25 || || || || || Uniune || 300 || 115 || || || || || TAC || 300 || 115 || || || || || (1) În apele Uniunii și apele internaționale din zonele VI, VII și VIII (SBR/*678-) poate fi pescuit un maximum de 8 % din fiecare cotă. || || || || || || || || || Specie: || Pagel argintiu || || || Zonă: || apele Uniunii și apele internaționale din zona X || Pagellus bogaraveo || || || (SBR/10-) || || Anul || 2015 || 2016 || || TAC analitică || || || Spania || 5 || 4 || || || || || Portugalia || 600 || 392 || || || || || Regatul Unit || 5 || 4 || || || || || Uniune || 610 || 400 || || || || || TAC || 610 || 400 || || || || || || || || || || || || Specie: || Specie de merluciu (Ling american) || || Zonă: || Apele Uniunii și apele internaționale din zonele I, II, III și IV || Phycis blennoides || || || (GFB/1234-) || || Anul || 2015 || 2016 || || TAC analitică || || || Germania || 9 || 9 || || || || || Franța || 9 || 9 || || || || || Regatul Unit || 16 || 16 || || || || || Uniune || 34 || 34 || || || || || TAC || 34 || 34 || || || || || || || || || || || || Specie: || Specie de merluciu (Ling american) || || Zonă: || Apele Uniunii și apele internaționale din zonele V, VI și VII || Phycis blennoides || || || (GFB/567-) || || Anul || 2015(1) || 2016(1) || || TAC analitică || || || Germania || 11 || 11 || || || || || Irlanda || 287 || 287 || || || || || Spania || 649 || 649 || || || || || Franța || 393 || 393 || || || || || Regatul Unit || 899 || 899 || || || || || Uniune || 2 239 || 2 239 || || || || || TAC || 2 239 || 2 239 || || || || || (1) În apele Uniunii și apele internaționale din zonele VIII și IX (GFB/*89-) poate fi pescuit un maximum de 8 % din fiecare cotă. || || || || || || || || || Specie: || Specie de merluciu (Ling american) || || Zonă: || Apele Uniunii și apele internaționale din zonele VIII și IX || Phycis blennoides || || || (GFB/89-) || || Anul || 2015(1) || 2016(1) || || TAC analitică || || || Spania || 267 || 267 || || || || || Franța || 17 || 17 || || || || || Portugalia || 11 || 11 || || || || || Uniune || 295 || 295 || || || || || TAC || 295 || 295 || || || || || (1) În apele Uniunii și apele internaționale din zonele V, VI și VII (GFB/*567-) poate fi pescuit un maximum de 8 % din fiecare cotă. || || || || || || || || || Specie: || Specie de merluciu (Ling american) || || Zonă: || Apele Uniunii și apele internaționale din zonele X și XII || Phycis blennoides || || || (GFB/1012-) || || Anul || 2015 || 2016 || || TAC analitică || || || Franța || 10 || 10 || || || || || Portugalia || 40 || 40 || || || || || Regatul Unit || 10 || 10 || || || || || Uniune || 60 || 60 || || || || || TAC || 60 || 60 || || || || || || || || || || || ||